Fa o baya dilo tsa botlhokwa kwa pele, gakologelwa gore o tlhoka nako ya go nna o le nosi fela—nako ya go tlhatlhanya ka tsela e e mosola le ya go itapolosa. Lokwalopaka lwa Psychology Today lo bolela jaana: “Nako e e mosola e motho a e dirisang a le nosi fela ke selo se se botlhokwa thata se se dirang gore a lapologe mo lefatsheng leno le le itlhaganetseng. . . . Nako ya go nna o le nosi fela ke maatla a a dirang gore motho a tswelele ka botshelo.” Batho ba ba tshwaregileng thata mo e leng gore ga ba nne le nako ya go tlhatlhanya ba ka nna ba leba botshelo ka tsela e e seng masisi. Le fa go ntse jalo, babadi bangwe ba Baebele ba ipotsa gore a Modimo o a tle a fetole mogopolo wa gagwe. Ka sekai, nako nngwe Jehofa Modimo o ne a neile Bakeresete maatla a go dira dikgakgamatso, mme gone jaanong ga a ba neye one. Mo metlheng ya bogologolo, Modimo o ne a letlelela go nyala lefufa, mme gone jaanong ga a tlhole a go letla. Go ya ka Molao wa ga Moshe, Jehofa o ne a batla gore batho ba boloke Sabata, mme gone jaanong ga a tlhole a dira jalo. A dikai tseno ga di bontshe gore Modimo o fetola mogopolo wa gagwe?